Vier dood, 11 beseer in KZN-ongelukFoto: Netcare911 Chris Botha, woordvoerder van Netcare911, sê die bakkie het omstreeks 20:00 Saterdagaand in die rigting van Margate gery toe die bestuurder glo beheer verloor het en die bakkie omgeslaan en verskeie kere gerol het. Botha sê die bakkie het 15 passasiers vervoer. Hy sê die wrak van die bakkie het sowat 200m verder tot stilstand gekom en verskeie passasiers is van die bakkie geslinger. Vier mense is op die toneel dood verklaar. Botha sê die beseerdes is na die provinsiale hospitaal in Port Shepstone geneem vir verdere behandeling.